Naturbetong

Naturbetong er en metode for støping og bearbeiding av betong for å oppnå spesielle overflatevirkninger i fasader, eksempelvis betong iblandet synlig naturstein blir sandblåst etter støping. «naturbetong», NAOB Metoden ble patentert som steinbetong i 1957 av arkitekt Erling Viksjø og sivilingeniør Sverre Jystad. Naturbetongen ble Viksjøs varemerke.Viksjø, Erling: «Det nye regjeringsbygget». Byggekunst 1-1959, s. 4-5. En rekke bygninger av Viksjø er oppført med naturbetong, blant andre Regjeringskvartalets høyblokk (1955–58) og Y-blokken (1970), hovedkontorene til Norsk Hydro i Bygdøy Allé 2 (1960–63) kalt Hydrobygget, Elkem, Middelthuns gate 27 (1960–65), Standard Telefon og Kabelfabrik, Østre Aker vei 33 (1968), alle i Oslo, og Bergen rådhus (1971–74).

Andre eksempler på bruk av naturbetong er Asker rådhus.


Støpemetoden innebærer at forskalingen først blir fylt med tilslag av forskjellige typer singel og grus, som oftest rundslipt elvegrus. Deretter blir sementmørtel presset inn i forskalingen til alle hulrom mellom tilslagsmaterialet er fylt. Etter at støpen har herdet tilstrekkelig lenge blir forskalingen fjernet, og betongen blir sandblåst til steinen kommer tydelig fram i overflaten. Metoden skiller seg dermed fra tradisjonell betongproduksjon, hvor tilslaget blandes inn sammen med sand og sement før den blir støpt ut.

 Referanser 

Kategori:Betong
Kategori:Arkitektur